open-index/open-wikipedia-markdown huggingface dataset:
Magdeburské pologule

thumb|Magdeburské pologule (1-laná, 2-drevené tyče, 3-tesnenie (olejom napustená koža), 4-vývod s kohútom pre vyčerpanie, 5- kruh pre upevnenie lana)

Nemecký fyzik Otto von Guericke, starosta mesta Magdeburgu, v roku 1654 predviedol dramatický experiment, v ktorom ukázal silu vákua a dokázal existenciu atmosféry Zeme. 

Guericke spojil dve duté medené pologule s úchytmi o priemere 51 cm (*Magdeburské pologule*) a zo vzniknutej dutiny vypumpoval vzduch. Potom nechal zapriahnuť ku každej pologuli 4 páry koní a ukazoval, že ani 16 koní nie je schopných od seba pologule oddeliť. Potom, čo nechal do dutiny opäť vniknúť vzduch, sa od seba obe pologule oddelili samovoľne.

Týmto pokusom Guericke vyvrátil hypotézu nazývanú *[[horror vacui]]*. Preukázal, že obe pologule neboli k sebe pevne pripútané vzduchoprázdnom, ale že pologule držal pri sebe tlak okolitého vzduchu.
thumb|Priebeh Guerickovho experimentu
Pokus bol veľmi efektný. Pravdou ale je, že aj keď diváci videli celkom 8 párov koní, ktoré sa snažia oddeliť pologule od seba, v skutočnosti sila ťahu zodpovedala iba 4 párom koní. Pokiaľ by mala byť vyvinutá sila 8 párov, musela by jedna pologuľa byť ukotvená k nejakému pevnému bodu (napr. stene).

## Referencie


## Iné projekty

## Externé odkazy
* Bericht über die Halbkugeln in Braunschweig 
* Magdeburg Hemispheres 
* ''Mechanica hydraulico-pneumatica. Pars I'', Caspar Schott, 1657

Kategória:Mechanika
Kategória:Vedecké experimenty
Oľmov

**Oľmov** je potok v hornom Šariši, v západnej časti okresu Bardejov. Je to ľavostranný prítok Tople, meria 7,3 km a je tokom VI. rádu.

## Prameň
Potok pramení vo východnej časti Ľubovnianskej vrchoviny na juhojuhozápadnom svahu Kamenného hrbu (826 m n. m.) v nadmorskej výške približne 755 m n. m., v blízkosti slovensko-poľskej štátnej hranice.

## Smer toku
Na hornom toku tečie sprvu severojužným smerom, ďalej sa stáča a pokračuje juhovýchodným smerom. Po sútoku s Rakovcom tečie viac-menej na východ, pričom sa dvakrát esovito stáča.

## Geomorfologické celky
* Ľubovnianska vrchovina
* Ondavská vrchovina

## Prítoky
*pravostranné: prítok prameniaci na juhozápadnom úpätí Kamenného hrbu, prítok (604,3 m n. m.) z oblasti prameňa Kráľova studňa, dva krátke prítoky prameniace juhovýchodne od kóty 773,3 m
*ľavostranné: prítok z oblasti Vrecovej, Rakovec, Titeľ, Španie, Antišovec

## Ústie
Oľmov sa vlieva do Tople západne od obce Gerlachov, pri osade Na Pieskoch v nadmorskej výške cca 374 m n. m. 

## Obce
Preteká katastrálnym územím týchto obcí:
* Snakov (aj intravilánom, najdlhší úsek)
* Hrabské (krátky úsek na juhu)
* Malcov (výbežok územia v severovýchodnej časti)
* Gerlachov (vo východnom výbežku)

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Bardejov
Pygmalion (Shaw)

**Pygmalion** (po anglicky takisto *Pygmalion*) je pravdepodobne najúspešnejšie dielo Shawa. Je to dráma – komédia v 5 dejstvách. Podľa nej vznikol aj úspešný muzikál F. Loewa My Fair Lady a bola aj sfilmovaná.

Námet je z Ovídiových Premien: cyperský umelec Pygmalión vytvoril krásnu sochu dievčaťa, do ktorej sa zamiloval, a Afrodita ju na jeho prosby oživila, dievčina jeho lásku opätovala.
 
Londýnsky profesor fonetiky, starý mládenec Higgins, uzatvorí s priateľom Pickeringom stávku, že urobí z jednej veľmi nekultivovanej, nevzdelanej pouličnej predavačky kvetín vyberanú dámu s kultivovaným prejavom. Eliza Doolitlová sa skutočne o pol roka stane civilizovanou dámou s dokonalým spisovným vyjadrovaním a výslovnosťou. Svojím prirodzeným a kultivovaným pôvabom predbehne skostnatené vystupovanie a správanie Higginsa. Obľúbi si ju profesorova matka, ktorá ju prijme do svojho domu. Higgins po odchode dievčaťa plne ocení jej osobnostné kvality a navrhuje, aby u nich zostala. V epilógu, ktorý nie je súčasťou hry, Líza ponuku odmieta a dáva prednosť chudobnému mládencovi Fredymu.

Kategória:George Bernard Shaw
Kategória:Knihy z 1913
Kategória:Divadelné hry z 1913
Kategória:Divadelné komédie
Kategória:Sfilmované divadelné hry
Rakovec (prítok Oľmova)

**Rakovec** je potok v hornom Šariši, v západnej časti okresu Bardejov. Je to ľavostranný prítok Oľmova, meria 2,8 km a je tokom VII. rádu.

Pramení vo východnej časti Ľubovnianskej vrchoviny na juhovýchodnom svahu vrchu Jalová (751 m n. m.) v nadmorskej výške cca 700 m n. m. Preteká výlučne katastrálnym územím obce Snakov. Od prameňa tečie najprv na krátkom úseku na juh, následne sa stáča a pokračuje juhovýchodným smerom, pričom vteká do Ondavskej vrchoviny. Z pravej strany priberá krátky prítok prameniaci severozápadne od stredu obce, na dolnom toku sa esovito stáča a južne od Snakova ústi v nadmorskej výške približne 437 m n. m. do Oľmova.

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Bardejov
Volgogradská oblasť

thumb|Poloha oblasti

**Volgogradská oblasť** je oblasť a federálny subjekt Ruskej federácie. Nachádza sa v Južnom federálnom okruhu.

Má rozlohu  a žije tu 2,5 milióna obyvateľov (podľa sčítania z roku 2023). Hlavným mestom oblasti je Volgograd. Hlavné rieky ktoré pretekajú Volgogradskou oblasťou sú Don a Volga.

## Iné projekty
Vladimírska oblasť

thumb|Poloha oblasti

**Vladimírska oblasť** je oblasť a federálny subjekt Ruskej federácie. Nachádza sa v Centrálnom federálnom okruhu.

Má rozlohu  a žije tu 1,52 milióna obyvateľov (podľa sčítania z roku 2002). Hlavným mestom oblasti je Vladimír.

## Iné projekty


Kategória:Oblasti v Rusku
Kategória:Centrálny federálny okruh
Astrachánska oblasť

thumb|Poloha oblasti

**Astrachánska oblasť** je oblasť a federálny subjekt Ruskej federácie. Nachádza sa v Južnom federálnom okruhu.

Hranice sa v minulosti často menili, ustálili sa až v roku 1919 s rozlohou 44 100 km². Žije tu 1 milión obyvateľov (podľa sčítania z roku 2002). Hlavným mestom oblasti je Astrachán.

V Astrachánskej oblasti sa ťaží a spracováva ropa a zemný plyn, je bohatá na soľ a síru a taktiež sa tu hojne vyskytujú suroviny na výrobu stavebných materiálov (napr. sa vyrába cement). Má rozsiahle obchodné styky po celom svete, vrátane Slovenska. Patrí medzi najbohatšie loviská jeseterových rýb, ktoré žijú v hojnom počte vo Volge i v Kaspickom mori. S tým súvisí aj rozvinutý lodný priemysel (výroba nákladných lodí a tankerov) a dobre rozvinutá infraštruktúra po súši, po Volge aj v Kaspickom mori, po ktorom udržuje obchodné styky so štátmi kaspického regiónu. Významnú úlohu má aj strojársky priemysel. Inak je oblasť pomerne suchá, hlavne jej východná časť, na západe sú tu prevažne pasienky. Z dobre rozvinutého poľnohospodárstva je najvýznamnejší spracovateľský priemysel - rýb, mäsa, mlieka a poľnohospodárskych produktov. Ľahký priemysel tvorí predovšetkým textilný, chemický a tradíciu má aj sklárstvo.

Obyvateľstvo tvoria zo 70% Rusi, veľmi početnou skupinou sú Kazachovia (14% - najviac v Rusku), oblasť je historickým územím Tatárov. Ďalšími početnými skupinami sú Ukrajinci, Čečnci, Azerbajdžanci a Arméni.

## Iné projekty


Kategória:Oblasti v Rusku
Kategória:Južný federálny okruh
Kukës (mesto)

**Kukës** alebo **Kukësi** je mesto ležiace v Albánsku. Má okolo 16 000 obyvateľov (odhad, 2003). Mesto leží na severe Albánska blízko hraníc s Kosovom. Na konci 90.&nbsp;rokoch minulého storočia v období kosovského konfliktu prijalo 150&nbsp;000 utečencov. V roku 2000 bolo z tohto dôvodu nominované na Nobelovu cenu za mier.

Mesto bolo presídlené z dôvodu výstavby vodnej elektrárne, starý Kukës teraz leží ponorený na dne umelého jazera bol zatopený roku 1976. Nový Kukës bol postavený v roku 1970 na rovine 

## Iné projekty

Kategória:Mestá v Albánsku
Čitská oblasť

thumb|Poloha oblasti

**Čitská oblasť** bola oblasť a federálny subjekt Ruskej federácie. Nachádzala sa v Sibírskom federálnom okruhu.Mala rozlohu 431 500 km² a žilo v nej 1,16 milióna obyvateľov (podľa sčítania z roku 2002). Hlavným mestom oblasti bola Čita. 1. marca 2008 bola zlúčená s Agským buriatskym autonómnym okruhom od Zabajkalského kraja.

Kategória:Zaniknuté Subjekty Federácie v Rusku
Kategória:Oblasti v Rusku
Kategória:Sibírsky federálny okruh
Kategória:Zabajkalský kraj
Titeľ

**Titeľ** je potok v hornom Šariši, v západnej časti okresu Bardejov. Je to ľavostranný prítok Oľmova, má dĺžku 5,4 km a je tokom VII. rádu.

Pramení vo východnej časti Ľubovnianskej vrchoviny na južnom svahu Pustej (867 m n. m.) v nadmorskej výške cca 750 m n. m., v blízkosti štátnej hranice s Poľskom. Od prameňa tečie severojužným smerom, na hornom toku priberá sprava prítok prameniaci južne od kóty 869,8 m, následne zľava prítok (658,2 m n. m.) z juhojuhovýchodného svahu Pustej a nevýrazne esovito sa stáča. Na ďalšom úseku potom tečie juhojuhovýchodným smerom, pričom vstupuje do Ondavskej vrchoviny, z ľavej strany priberá krátky prítok prameniaci južne od kóty 697,0 m a preteká okrajom intravilánu obce Snakov. Tu priberá svoj najvýznamnejší prítok, pravostrannú Vesnú, výraznejšie rozširuje svoje koryto a juhovýchodne od obce ústi v nadmorskej výške približne 409 m n. m. do Oľmova.

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Bardejov
Kamčatská oblasť

thumb|Poloha oblasti

**Kamčatská oblasť** bola oblasť a federálny subjekt Ruskej federácie. Nachádzala sa v Ďalekovýchodnom federálnom okruhu. Mala rozlohu 472 300 km² a žilo v nej 0,36 milióna obyvateľov (podľa sčítania z roku 2002). Hlavným mestom oblasti bol Petropavlovsk-Kamčatskij. Od júla 2007 je súčasťou Kamčatského kraja.

Kategória:Zaniknuté Subjekty Federácie v Rusku
Kategória:Kamčatský kraj
Kategória:Ďalekovýchodný federálny okruh
Kategória:Oblasti v Rusku
Nižnonovgorodská oblasť

right|thumb|Poloha oblasti v Rusku

**Nižnonovgorodská oblasť** je oblasť a federálny subjekt Ruskej federácie. Nachádza sa v Povolžskom federálnom okruhu.

Má rozlohu 76 900 km² a žije tu 3,52 milióna obyvateľov (podľa sčítania z roku 2002). Hlavným mestom oblasti je Nižný Novgorod.

## Iné projekty
Sachalinská oblasť

**Sachalinská oblasť** je oblasť a federálny subjekt Ruskej federácie. Rozkladá sa na ostrove Sachalin a Kurilskom archipelágu. Nachádza sa v Ďalekovýchodnom federálnom okruhu.

Má rozlohu 87 100 km² a žije tu 0,55 milióna obyvateľov (podľa sčítania z roku 2002). Hlavným mestom oblasti je Južno-Sachalinsk. Oblasť zažíva v súčasnosti veľký rozvoj vďaka zahraničným investíciam do ťažby ropy a zemného plynu, ktorý sa v okolitých vodách hojne vyskytuje. Oblasť má najnižšiu mieru nezamestnanosti v Rusku (1,2 % v roku 2007).

## Iné projekty
Oriolska oblasť

right|thumb|Poloha oblasti v Rusku

**Oriolska oblasť** je oblasť a federálny subjekt Ruskej federácie. Nachádza sa v Centrálnom federálnom okruhu.

Má rozlohu 24 700 km² a žije tu 0,77 milióna obyvateľov (podľa sčítania z roku 2014). Hlavným mestom oblasti je Oriol.

## Referencie

## Iné projekty

## Externé odkazy
* Oficiálny portál Orlovskej oblasti
Španie (prítok Oľmova)

**Španie** je potok v hornom Šariši, v západnej časti okresu Bardejov. Je to ľavostranný prítok Oľmova, meria 2,7 km a je tokom VII. rádu.

Pramení na styku Ľubovnianskej vrchoviny a Ondavskej vrchoviny, západne od obce Hrabské, na juhozápadnom svahu vrchu Kozinec (622,7 m n. m.) v nadmorskej výške približne 570 m n. m. Od prameňa tečie najprv juhojuhovýchodným smerom prevažne odlesneným územím Ondavskej vrchoviny, následne sa stáča na juh a vytvára oblúk smerujúci na východ. Východne od obce Snakov sa stáča na juhovýchod a juhovýchodne od stredu tejto obce sa v nadmorskej výške cca 390 m n. m. vlieva do Oľmova.

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Bardejov
Tulská oblasť

**Tulská oblasť** je oblasť a federálny subjekt Ruskej federácie. Nachádza sa v Centrálnom federálnom okruhu.

Má rozlohu  a žije tu 1,68 milióna obyvateľov (podľa sčítania z roku 2002). Hlavným mestom oblasti je Tula.

## Charakteristika oblasti
### Hranice
Tulská oblasť hraničí:
* s Riazanskou oblasťou
* s Moskvou
* s Lipeckou oblasťou
* s Oriolskou oblasťou
* s Kalužskou oblasťou

### Geografia
#### Vodstvo
V Tulskej oblasti sa nachádza viac ako 1600 riek, ale najväčšími z nich sú Don, Upa a Oka. Túto oblasť charakterizuje kontinentálne podnebie.

#### Prírodné zdroje
Najviac ťažené materiály sú železná ruda, íl, vápenec a hnedé uhlie.

### Ekonomika
Najpriemyselnejšími mestami sú Novomoskovsk a Aleksin. Oblasť vyniká najmä chemickým priemyslom, strojárstvom a metalurgiou.

### Kultúra
[náhľad|Rodisko [Lev Nikolajevič Tolstoj|Lva Tolstoja]]
V oblasti sa nachádza 32 múzeí. Významnou pamiatkou je Jasná Poljana a rodné mesto a múzeum Lva Tolstoja.

### Obyvateľstvo
Podľa sčítania v roku 2010 mala Tulská oblasť 1 553 925 obyvateľov. Podľa odhadu z roku 2018 už len 1 491 855, čo by znamenalo 4%-ný pokles.

### Národnostné zloženie
Podľa roku 2010 bolo národnostné zloženie v Tulskej oblasti následovné:

* Rusi - 95,3%
* Ukrajinci - 1%
* Arméni - 0,6%
* Tatári - 0,5%
* Azerbajdžanci - 0,4%
* Rómovia - 0,3%
* Bielorusi - 0,2%
* Nemci - 0,2%
* Iné - 1,5%

* 19 778 ľudí neuviedlo svoju národnosť.

### Vierovyznanie
* Ruská ortodoxná cirkev - 62%
* Duchovný ale bez vyznania - 19%
* Ateizmus - 13,3%
* Iné kresťanstvo - 2,3%
* Islam - 1%
* Iné - 2,4%

## Referencie

## Iné projekty
Širské

**Širské** je potok v hornom Šariši, v západnej časti okresu Bardejov. Je to pravostranný prítok Antišovca, meria 2,6 km a je tokom VIII. rádu.

Pramení vo východnej časti Ľubovnianskej vrchoviny na juhovýchodnom svahu Pustej (867 m n. m.) v nadmorskej výške približne 660 m n. m. V pramennej oblasti tečie severojužným smerom, sprava priberá tri krátke prítoky z juhovýchodného úpätia Pustej, stáča sa na juhojuhovýchod a vteká do Ondavskej vrchoviny. Na dolnom toku sa stáča juhovýchodným smerom, preteká intravilánom obce Hrabské a priamo v obci sa v nadmorskej výške cca 450 m n. m. vlieva do Antišovca.

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Bardejov
Librazhd (mesto)

** Librazhd** alebo **Librazhdi** je hlavné mesto okresu Librazhd v albánskom kraji Elbasan. Okres Librazhd bol vytvorený ako správna jednotka v roku 1958. Populáciu tvorí približne 11 500 obyvateľov. Súčasťou okresu je ešte 77 dedín.

Sídli tu futbalový klub KS Sopoti Librazhd.

## Externé odkazy
Oficiálna stránka

Kategória:Mestá v Albánsku
Záporožská oblasť

**Záporožská oblasť** je jedna z 24 samosprávnych oblastí Ukrajiny. Vytvorená bola 10. januára 1939. Nachádza sa na juhovýchode krajiny medzi Dneprom a Azovským morom. Hlavné mesto oblasti je Záporožie, podľa ktorého je oblasť pomenovaná.

V dôsledku vojny na Ukrajine je časť oblasti momentálne pod kontrolou ruskej armády. 30. septembra 2022 ruský prezident Vladimir Putin oznámil anexiu štyroch ukrajinských oblastí vrátane Záporožskej. Tento krok bol z väčšej časti medzinárodnou komunitou odsúdený a jediná členská krajina OSN, ktorá túto anexiu uznala, je Severná Kórea.

## Mestá v oblasti

**Administratívne členenie:** 20 rajónov (okresov)

* Berďanskyj rajon (Berďansk)
*Biľmackyj rajon (Biľmak)
* Vasylivskyj rajon (Vasylivka) 
* Velykobilozerskyj rajon (Velyka Bilozerka)
* Veselivskyj rajon (Vesele)
* Viľňanskyj rajon (Viľňansk)
* Huľajpiľskyj rajon (Huľajpole)
* Zaporizkyj rajon/ Záporožský rajon (Záporožie/Zaporižžia)
* Kamiansko-Dniprovskyj rajon/ Kamiansko-Dniprovský rajon (Kamianka Dniprovska)
* Melitopoľskyj rajon (Melitopoľ)
* Mychajlivskyj rajon (Mychajlivka)
* Novomykolajivskyj rajon (Novomykolajivka)
* Orichivskyj rajon (Orichiv)
* Polohivskyj rajon (Polohy)
* Pryazovskyj rajon/Priazovský rajon (Pryazovske)
* Prymorskyj rajon/Primorský rajon (Prymorsk)
* Rozivskyj rajon (Rozivka)
* Tokmackyj rajon (Tokmak)
* Černihivskyj rajon (Černihivka)
* Jakymivskyj rajon (Jakymivka)

## Referencie


## Iné projekty


Kategória:Oblasti na Ukrajine
Lushnjë (mesto)

**Lushnjë** alebo **Lushnja** je mesto nachádzajúce sa v strednom Albánsku. Má približne 83 000 obyvateľov a je hlavným mestom okresu Lushnjë.

Mesto Lushnjë bolo založené v ranom stredoveku.

Miestny futbalový klub KS Lushnja hrá v albánskej prvej lige.

## Iné projekty

Kategória:Mestá v Albánsku
Peter Belčák

**Peter Belčák** (* Košice) je prezident Slovenského bridžového zväzu od roku 2006. Žije v Bratislave. Je ženatý a má dve deti.

## Pôsobenie
Peter Belčák bol v roku 2018 zvolený za člena výkonného výboru EBL v meste Ostend.

Je členom tímu, ktorý v posledných rokoch pravidelne končí medzi top 3 najvyššej slovenskej národnej bridžovej lige. V roku 2017 hral za Slovenský národný tím na *Európskych malých hrách* v Monaku.

Viedol organizačné výbory *Európskych malých hier* v Košiciach v roku 2013 aj na *Majstrovstvách európskych mládežníckych tímov* v Šamoríne v roku 2017.

## Referencie

## Externé odkazy
* Peter Belčák v databáze Slovenského bridžového zväzu

Kategória:Slovenskí hráči bridžu
Kategória:Osobnosti z Košíc
Maliq

**Maliq** alebo **Maliqi** je malé mesto v okrese Korçë vo východnom Albánsku. Je to menšie mesto z dvoch miest v okrese, ďalšie je Korçë, 11 kilometrov na juhozápad od Maliq. V roku 2004 pri sčítaní obyvateľstva mal Maliq 5 361 obyvateľov a 1 388 rodín.
 
## Poloha
Mesto leží:
*  100 kilometrov od Tirany 
*  11 kilometrov od Korçë 
*  24 kilometrov od gréckej hranice.

Mesto sa nachádza medzi troma vrchmi *Kodra e Murrizit*, *Kodra e Marjanit* a *Hij' e Korbit* vo výške 820 metrov nad morom, je to jedno z najvyššie položených miest v krajine.

Kategória:Mestá v Albánsku
Ishmael Scott Reed

**Ishmael Scott Reed** (* 22. február 1938, Chattanooga, Tennessee, USA) je americký básnik, esejista a románopisec.
 
Je jedným z najznámejších afroamerických autorov svojej generácie, spolu s Amirim Barakom je najkontroverznejší (a politicky ľavicovo orientovaný). Jeho tvorba stále vysmieva amerických pravičiarov (často však i samotných ľavičiarov), zobrazuje domáci politický a kultúrny útlak. Kým jedni považujú Reedovu tvorbu za sviežu, komicky zobrazujúcu ne-bielu Ameriku, druhí ho kritizujú za jeho nesúdržnosť alebo popletenosť.

## Životopis
Narodil sa v Chattanooga, ale vyrastal v Buffale v štáte New York, kde navštevoval University at Buffalo.

V roku 1962 sa presťahoval do New Yorku a pomáhal založiť *East Village Other*, veľmi známu undergroundovú publikáciu. Bol aj členom *Umbra Writers Workshop*, organizácie, ktorá pomáhala zakladať Black Arts a podporovala Black Aesthetic.

Okrem spisovateľskej činnosti bol docentom na University of California, Berkeley a pôsobí aj ako vydavateľ. Od roku 1998 je vydavateľom *Konch Magazine*.

V súčasnosti žije v Oaklande v Kalifornii.

V roku 1998 získal *MacArthur Fellowship*.

## Dielo
Reedove najznámejšie diela sú: *The Free-Lance Pallbearers* (1967, prvý román), *Mumbo Jumbo* (1972), *Flight to Canada* (1976) a *The Last Days of Louisiana Red* (1974). Publikoval viac ako tucet kníh, vrátane deviatich románov, piatich básnických zbierok, šiestich drám, štyroch zbierok esejí a jedného libreta.

Editoval aj *From Totems to Hip-Hop: A Multicultural Anthology of Poetry Across the Americas*, kde podporoval otvorené vnímanie americkej poézie, ako aj zlúčenie tradičnej Európou ovplyvnenej americkej literatúry s tvorbou imigrantov, hip-hopových umelcov a pôvodného obyvateľstva.

## Dielo (výber)
* *Yellow Back Radio Broke-Down*, 1969
* *Secretary to the Spirits*, 1978
* *Reckless Eyeballing*, 1986
* *The Terrible Threes*, 1989
* *Japanese by Spring*, 1993
* *Airing Dirty Laundry*, 1993 
* *Juice!*, 2011
* *Conjugating Hindi*, 2018

## Referencie


## Externé odkazy
* Oficiálna stránka
* 
* Ishmael Reed Publications
* ''In Depth'' 
* Jonathan McAloon, "Mumbo Jumbo: a dazzling classic finally gets the recognition it deserves"
* Biografia

Kategória:Spisovatelia USA
Kategória:Básnici USA
Kategória:Spisovatelia románov USA
Kategória:Spisovatelia science-fiction USA
Kategória:Esejisti USA
Kategória:Satirici USA
Kategória:Spisovatelia postmoderny
Kategória:Vydavatelia USA
Kategória:Osobnosti USA afroamerického pôvodu
Kategória:Osobnosti z Chattanoogy
Mamurras

**Mamurras** alebo **Mamurrasi** je malé mesto zo 7 600 obyvateľmi (2004) ležiace v okrese Krujë v severnej časti Albánska. Mesto je vzdialené  od Stredozemného mora.

Kategória:Mestá v Albánsku
Memaliaj

**Memaliaj** je malé priemyselné mesto v okrese Tepelenë v Albánsku. Bolo založené v roku 1946 pre banícke aktivity v okolí. V roku 1990 sa produkcia uhlia pohybovala okolo 500 000 ton za rok. Po páde komunizmu však musela byť baňa uzavretá a mesto upadlo do ekonomickej stagnácie.

Kategória:Mestá v Albánsku
José Damiani

**José Damiani** (* 7. jún 1939, Paríž), je prezident Svetovej bridžovej federácie a Medzinárodnej asociácie mentálnych športov. Narodil sa a žije v Paríži, ale pôvodom je Korzičan.
Pôvodne pracoval v energetike, neskôr sa zaoberal public relation a bol firemným konzultantom.

V mladosti pretekársky jazdil rally a bol dobrým tenistom. Členom Francúzskej bridžovej federácie sa stal v r. 1970. Po troch rokoch hral prvú ligu a stal sa prezidentom bridžového klubu. Patril medzi najlepších francúzskych bridžistov a viackrát reprezentoval Francúzsko na medzinárodných turnajoch.

V r. 1978 sa stal prezidentom Francúzskej bridžovej federácie a bol ním do r. 1983. Počas jeho éry stúpol počet členov federácie z 20000 na 44000.

V r. 1979 sa stal členom exekutívy EBL a v r. 1981 sa stal jej prvým viceprezidentom a r. 1987 prezidentom. Pod jeho vedením EBL konsolidovala svoju finančnú situáciu, získala silných sponzorov, rozvíjali sa výuka bridžu, ženský a mládežnícky bridž.

V r. 1986 sa stal prvým viceprezidentom WBF a v r. 1994 sa stal prezidentom WBF, znovuzvolený bol v r. 1998 a 2002 a je tak najdlhšie úradujúcim prezidentom WBF v doterajšej histórii. Počas jeho úradovania sa WBF stala členom olympijského hnutia a bridž sa stal uznaným športom MOV.

V roku 2005 sa stal spoluzakladateľom Medzinárodnej asociácie mentálnych športov a jej prezidentom.

## Referencie

Kategória:Francúzski hráči bridžu
Kategória:Osobnosti z Paríža
Ralph Ellison

**Ralph Waldo Ellison** (* 1. marec 1913, Oklahoma City, Oklahoma, USA – † 16. apríl 1994, New York,  New York) bol americký vedec a spisovateľ. 

Narodil sa v Oklahoma City, meno dostal podľa spisovateľa Ralpha Walda Emersona. Ellison sa stal známym svojím románom *Neviditeľný* (Invisible Man), za ktorý získal National Book Award v roku 1953. Taktiež napísal *Shadow and Act* (1964), zbierku politických, sociálnych a kritických esejí, a *Going to the Territory* (1986). Výskum Lawrenca Jacksona, Ellisonovho životopisca, ukázal, že Ellison sa narodil o rok skôr ako sa dovtedy myslelo.

## Iné projekty

Kategória:Spisovatelia USA
Kategória:Osobnosti z Oklahoma City
Kategória:Úmrtia na rakovinu pankreasu
Patos

**Patos** alebo **Patosi**, grécky Πάθος (Pathos), je mesto v Albánsku v okrese Fier. Nachádza sa  od Fieru. Je to centrum ropného priemyslu. Žije tu grécka menšina. 

Sídli tu futbalový klub Klubi Sportiv Albpetrol.

Kategória:Mestá v Albánsku
Alice Malsenior Walkerová

**Alice Malsenior Walkerová** (* 9. február 1944, Eatonton, Georgia) je afroamerická spisovateľka a feministka.

## Životopis
Začínala ako básničkárka (od r. 1968 vydala sedem zbierok veršov). Preslávila sa po vydaní románov *The Third Life of Grange Copland* (Tretí život Grange Coplanda, 1970), *Meridian* (1976) a predovšetkým *Color Purple* (Farba nachu, 1982), za ktorý dostala okrem iného Pulitzerovu cenu.

Po prózach *The Temple of My Familiar* (Chrám môjho rodu, 1989) a *Possessing the Secret of Joy* (Tajomstvo radosti, 1992), v ktorých vystupujú aj niektoré postavy z predchádzajúceho vrcholného diela, vyšiel autorke zatiaľ posledný román *By the Light of My Father's Smile* (Pod svetlom otcovho úsmevu, 1998).

Walkerová vydala po troch zbierkach poviedok a knižkách pre deti.

## Feminizmus
Žije a vyučuje v San Franciscu. Vystupuje tiež ako sympatizantka hnutia za ženské práva – napísala okrem knihy *In Search of Our Mothers' Gardens: Womanist Prose* (Hľadáme záhrady svojich matiek, 1983) ďalšie tri zväzky esejí a angažovaných polemík.

## Referencie

Kategória:Spisovatelia USA
Kategória:Víťazi Pulitzerovej ceny
Kategória:Feministky
Kategória:Osobnosti z Georgie
Alex Haley

**Alexander Palmer Haley** (* 11. august 1921, Ithaca, New York, USA – † 10. február 1992, Seattle, Washington) bol americký spisovateľ. 

Ako novinár pracoval pre časopisy *Reader's Digest*, *Saturday Evening Post* a *[[Playboy (časopis)|Playboy]]*, pre ktoré pripravil v 60. rokoch sériu slávnych rozhovorov (oi. s Cassiusom Clayom či Martinom Lutherom Kingom). Bol spoluautorom autobiografie černošského aktivistu Malcolma X  (1965), ktorú napísal ako ghostwriter

Preslávil sa najmä svojou ságou o dejinách jedného černošského rodu *Roots* (*Korene: Sága jednej americkej rodiny*'), podľa ktorej vznikol i úspešný televízny seriál, a za ktorú získal Pulitzerovu cenu (tzv. *Special Award*). Kniha i seriál rozpútali v USA novú vlnu diskusií o otrokárskej minulosti a rasizme. 

## Referencie


## Iné projekty

## Externé odkazy
* The Kunta Kinte – Alex Haley Foundation
* Biografia

Kategória:Spisovatelia USA
Kategória:Osobnosti USA afroamerického pôvodu
Kategória:Osobnosti z Ithacy (New York)
Proroci

**Proroci** môže byť:
*množné číslo od slova prorok
*časť Starého zákona, pozri prorocké knihy (Neviím, Nebiím)
Peqin (mesto)

náhľad|Mešita a hodinová veža v Peqine
right|thumb|Poloha mesta Peqin na mape Albánska.

**Peqin** alebo **Peqini** je mesto s asi 7 500 obyvateľmi (odhad 2006) v strednej časti Albánska. Peqin je hlavné mesto okresu Peqin.
Mesto leží na severnom brehu rieky Shkumbin medzi mestami Drač a Elbasan. 
Cez Peqin viedla rímska cesta Via Egnatia. Niekoľko kilometrov východne od Peqin je antické nálezisko s početnými vykopávkami. Prvá písomná zmienka o Peqin pochádza z roku 1431. Z osmanských čias sa tu ešte zachovala mešita a je tu aj veža s hodinami z 19. storočia ako aj turecká pevnosť. 
 
Sídli tu miestny futbalový klub Shkumbini Peqin ktorý hrá v prvej lige.

Kategória:Mestá v Albánsku
Pukë (mesto)

**Pukë** alebo **Puka** je hlavné mesto okresu Pukë v severnom Albánsku. Pri sčítaní obyvateľstva v roku 2005 malo mesto 6 495 obyvateľov.

Sídli tu miestny futbalový klub KS Terbuni Pukë.

## Externé odkazy
*Pukë  Informácie a obrázky

Kategória:Mestá v Albánsku
Rrëshen

náhľad|Centrum mesta Rrëshen

**Rrëshen** alebo **Rrësheni** je hlavné mesto okresu Mirditë na severe Albánska. Žije tu 9 200 obyvateľov. 

Nachádza sa tu škola a nemocnica. Po páde komunizmu pribudol hotel, reštaurácia a kultúrne centrum. Cez Rrëshen prechádza hlavný ťah z hraníc s Kosovom do Tirany a Drača a zaisťuje tak dobré spojenie s hlavným mestom a Jadranským morom. 

Pred druhou svetovou vojnou bol Rrëshen iba dedina, po nej však vzrástol ťažobný priemysel a s ním sa posilnilo i administratívne postavenie. Keď skončila éra komunizmu, väčšina baní bola zatvorená, čo spôsobilo migráciu obyvateľov do Tirany alebo do väčších priemyslových miest.

## Externé odkazy
* Oficiálna stránka 
* Topografická mapa

Kategória:Mestá v Albánsku
Testovacia verzia

**Testovacia verzia** je verzia softvéru, ktorá v štádiu testovania. Vývojári a komunita testerov sa pokúšajú odhaľovať chyby, ktoré následne vývojári odstraňujú. Po odstránení chýb sa softvér presunie do stabilnej verzie. V poslednom čase je obľúbené uvoľnenie aj komerčných aplikácií na používanie zadarmo dlhšiu dobu ak ide o testovacie verzie. Užívateľ tak získa možnosť pracovať s najnovšou verziou aplikácie a spoločnosti sú zadarmo informované o chybách.

Odporúča sa používať testovaný softvér len na testovacie účely, nie na každodennú prácu.

Medzi testovacie verzie patria:
*pre-alfa verzia
*alfa verzia
*beta verzia
*release candidate

Kategória:Verzie softvéru
Rrogozhinë

**Rrogozhinë** alebo **Rrogozhina** je mesto v okrese Kavajë na západe Albánska, kde žije približne 5 000 obyvateľov. Mesto je významným bodom na stavanej diaľnici vedúcej z Tirany na juh krajiny, je tu aj železničná zastávka na trati vedúcej rovnakým smerom. Vzhľadom na blízkosť k moru sa mesto nachádza iba vo výške 

Sídli tu miestny futbalový tím KS Egnatia Rrogozhinë.

Kategória:Mestá v Albánsku
Roskovec

**Roskovec** alebo **Roskoveci** je malé mesto na juhu stredného Albánska. Nachádza sa medzi mestami Fier a Berat v okrese Fier a má približne 15 000 obyvateľov. Leží v nadmorskej výške 

Roskovec bol založený počas komunistickej vlády. Názov Roskovec pochádza z južnej slovančiny. Väčšina obyvateľov sa tu živí poľnohospodárstvom. Žijú tu moslimovia a ortodoxní kresťania.

Kategória:Mestá v Albánsku
Pygmalión

**Pygmalión** (po grécky) alebo **Pygmalion** (po latinsky) môže byť:
* grécke meno, asi fenického pôvodu, pozri Pygmalión (meno)
* bájny cyperský kráľ, ktorý stvoril sochu, ktorú mu oživila Afrodita, pozri Pygmalión (cyperský kráľ)
* bájny tyrský kráľ, pozri Pygmalión (Tyros)
* názov početných umeleckých diel

**Pygmalion** môže byť:
* opera Jeana-Philippa Rameaua, pozri Pygmalion (Rameau)
* opera od Luigiho Cherubiniho, pozri Pygmalion (Cherubini)
* duodráma od Georga Antona Bendu, pozri Pygmalion (Benda) 
* opera od Donizettiho, pozri Il Pigmalione
* komédia od G. B. Shawa, pozri Pygmalion (Shaw)
* film z roku 1938, pozri Pygmalion (film z roku 1938)
* album od Slowdive, pozri Pygmalion (album)

## Pozri aj
* Dívka, která má jméno Pygmalion (česká pieseň z roku 1961, ktorú naspieval Milan Martin)
Škoda Roomster

**Škoda Roomster** bola spočiatku koncepčným vozidlom automobilky Škoda Auto, ale po úspechu tejto štúdie sa v roku 2006 Roomster dostal do sériovej výroby. Marketingové motto tohto auta znie *Nájdite svoj vlastný priestor* ().

Predná polovica auta po B stĺpik je prakticky zhodná s modelom Fabia druhej generácie. Taktiež použité motory sú zhodné. Zadná náprava je použitá z modelu Octavia Tour.

## Výroba automobilu Škoda Roomster
Škoda Roomster predstavuje viacúčelový 5 – dverový automobil vyrábaný českým výrobcom Škoda Auto v  meste Kvasiny. Neskôr sa výroba presunula do mesta Vrchlabí. Prvýkrát bol automobil Škoda Roomster uvedený na trh prostredníctvom autosalónu Motor Show v Ženeve. 
vľavo|náhľad|Skoda Roomster Scout

## Verzie automobilu Škoda Roomster
Škoda Roomster sa vyznačuje dvomi verziami a to Škoda Roomster Scout a Škoda Roomster Praktik. Verzia Praktik predstavuje dvojdverový malý van, ktorý je v ponuke na trhu od roku 2007. O celkový dizajn auta sa stará Thomas Ingenlath a Peter Wouda. Názor vozidla Roomster pochádza zo slov – Room, čo v preklade znamení priestor a Roadster, ktorý na druhej strane kombinuje priestranný interiér a jazdné vlastnosti vo vhodnom pomere. Konkurentami automobilu Škoda Roomster sa stali vozidlá ako  Fiat Idea, Nissan Note a Citroen Picasso. 

náhľad|Skoda Roomster Praktik

## Motory
Niektoré špeciálne úpravy a prvky vozidla Škoda Roomster prevzali výrobcovia z predchádzajúcej Škody Fabie a staršej Škody Octavie. Novší Roomster predstavil prvýkrát autosalón vo Frankfurte v roku 2003. Novšia verzia Škody Roomster bola o 150 mm kratšia, avšak mala o 93 mm dlhší rázvor a posuvné dvere sa nachádzali len na jednej strane. Triumfom spoločnosti Škoda sa pre automobil Roomster stali odnímateľné zadné sedadlá, kde vzniká veľký úložný priestor. Motor Škody Roomster bol prevzatý od sesterskej spoločnosti Volkswagen Group. Všetky motory sú dostupné v prevedeniach: 1.2 L s výkonom 51 kW, 1.4 L s výkonom 63 kW, a 1.6 L s výkonom motora 77 kW. Navyše ku modelu 1.6 je zabudovaná automatická prevodovka. 

## Výbava
; Farby
* Uni farby:  Biela Candy, Červená Corrida, Modrá Dynamic
* Metalické farby: Čierna magická s perleťovým efektom, Modrá Storm metalíza, Zelená Olive metalíza, Strieborná Diamant metalíza, Zelená Highland metalíza, Modrá Ocean metalíza, Červená Flamenco metalíza, Béžová Capuccino metalíza, Šedá Anthracite metalíza

; Prevedenie
* Roomster, Style, Sport, Comfort, Scout

## Iné projekty
 

## Externé odkazy
* ŠkodaAuto.sk 
* Článok o Škoda Roomster  na slovenskej encyklopédií Škoda automobilov.

Roomster
Kategória:Kompaktné MPV
Peshkopi

**Peshkopi** alebo **Peshkopia** () je mesto ležiace na severovýchode Albánska, asi  od macedónskych hraníc v nadmorskej výške 

V Blízkosti mesta boli objavené minerálne rudy chróm, síra a mramor, ako aj bohaté geotermálne ložiská minerálnych vôd.

Sídli tu miestny futbalový klub KS Korabi Peshkopi.

Kategória:Mestá v Albánsku
Sarandë (mesto)

**Sarandë** alebo **Saranda** (gr. Άγιοι Σαράντα-Ajii Saranda, ) je prístavné mesto na juhu Albánska, neďaleko hraníc s Gréckom, leží v zátoke Iónskeho mora. Mesto obývajú Gréci.

Mesto leží priamo naproti ostrovu Korfu (*Kerkyra*), vďaka svojej blízkosti sem dochádzajú grécki turisti. Priamo uprostred *Sarandë* je veľká pláž, v jeho okolí rastú olivové háje a agave. Asi  smerom na juh sa nachádzajú vykopávky antického mesta Butrint. V staroveku bolo mesto známe ako *Onchismos*.

## Iné projekty

Kategória:Mestá v Albánsku
Kategória:Prístavné mestá v Albánsku
Kategória:Prístavné mestá Iónskeho mora
Roswell (Nové Mexiko)

**Roswell** je mesto v štáte Nové Mexiko v USA. Počet obyvateľov je 48366 (2010). V roku 1947 sa tu údajne zrútilo UFO, pozri roswellský prípad. 

## Slávne osobnosti
* Demi Moorová
* John Denver
* Mike E. Smith
* Nancy Lopez
* Edgar Mitchell

## Referencie


## Iné projekty

Kategória:Mestá v Novom Mexiku
Incertae sedis

**Incertae sedis** (v preklade „neurčitého miesta“) je termín, ktorým sa v biológii označuje taxonomická skupina, ktorej bližšie vzťahy k ostatným skupinám nie sú presne známe. Tento termín býva priradený, pokiaľ je daná skupina živočíchov chápaná ako taxonomická „záhada“, najmä v prípadoch, ak je objavený dosiaľ neznámy živočích (teda chvíľu trvá, kým sa potvrdia určité fylogenetické súvislosti a príbuznosť s podobnými druhmi), alebo daná skupina živočíchov je už vyhynutá a je problematické ju bližšie skúmať.

Kategória:Taxonómia
Anekántaváda

**Anekántaváda** je džinistické učenie o mnohostrannosti skutočnosti. Jeho základy položil Mahávíra, podrobnejšie rozpracované však bolo až neskôr. Je kombináciou iných blízkych džinistických náuk: sjádvády a najavády.

Realitu je podľa tohto učenia možné vnímať z viacerých uhlov pohľadu, z ktorých však ani jeden nie je vyčerpávajúci. Ľudia sa podobajú slepcom, ktorí ohmatávajú slona každý z inej strany. Za určitých okolností tak môže byť každé tvrdenie o skutočnosti prijateľné a pravdivé.

V západnom myslení je obdobou anekántavády relativizmus a subjektivizmus.

Kategória:Džinizmus
Obtočník Váhu

**Obtočník Váhu** je geomorfologický útvar na strednom Považí v katastrálnom území obce Hrádok v okrese Nové Mesto nad Váhom. Od roku 1983 je prírodnou pamiatkou. Jeho rozloha je . Organizačne spadá pod správu CHKO Biele Karpaty. Na území pamiatky platí 4. stupeň ochrany.

Predmetom ochrany je: *Unikátny geomorfologický útvar na strednom Považí, kde je možné študovať vývoj, ktorý prekonalo [[alúvium (riečne nánosy)|alúvium]] [[Váh]]u po [[pleistocén]]nom zaľadnení. Je to dôležitá ekostabilizačná plocha poľnohospodárskej krajiny v okolí.*

## Referencie

## Pozri aj
* Pseudoterasa Váhu

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Prírodné pamiatky v Trenčianskom kraji
Kategória:Chránená krajinná oblasť Biele Karpaty
Kategória:Povodie Váhu
Kategória:Chránené územia v okrese Nové Mesto nad Váhom
Kategória:Geologické lokality na Slovensku
Hrádok
Kategória:Pomenovania podľa Váhu
Selenicë

**Selenicë** alebo **Selenica**, gr. Σελενιτσά (Selenitsa), je mesto v Albánsku. Má 6 900 obyvateľov, prevažne Grékov. Mesto bolo založené ako starogrécka kolónia Nymfeon.

Sídli tu miestny futbalový klub KS Selenice.

Kategória:Mestá v Albánsku
Roswell

**Roswell** môže byť:

*mesto v Novom Mexiku, pozri Roswell (Nové Mexiko)
*predmestie Atlanty, pozri Roswell (Georgia)
*sídlo v Ohiu, pozri Roswell (Ohio)
*sídlo v Južnej Dakote, pozri Roswell (Južná Dakota)
*televízny seriál, pozri Roswell (TV seriál)
*hraný film, pozri Roswell (film z roku 1994)

## Pozri aj
*Roswellský prípad, zrútenie UFO
*Roswell Park Cancer Institute
*Roswell, Little Green Man, komiksová séria
Oxid vápenatý

**Oxid vápenatý** (CaO), neformálne **pálené vápno**, je biely prášok. Priemyselne sa vyrába tepelným rozkladom vápenca pri teplote približne 1000&nbsp;°C (CaCO3 → CO2 + CaO). Pri styku s vodou reaguje za značného uvoľnenia tepla. Touto exotermickou reakciou vzniká  hydroxid vápenatý (*hasené vápno*)
: CaO + H2O → Ca(OH)2.

## Použitie
V stavebníctve ako súčasť malty a sadry na zvýšenie tvrdosti materiálu; pri výrobe skla, ocele; ako prísada na úpravu vody – znižuje jej kyslosť, zmäkčuje ju; tiež v papiernictve, garbiarstve, hrnčiarstve či maliarstve.

## Iné projekty

Vápenatý
Vápenatý
Vápenatý
Kategória:Zlúčeniny vápnika
529
Finlandia (rozlišovacia stránka)

**Finlandia** môže byť:
* symfonická báseň Jeana Sibelia, pozri Finlandia
* koncertná sieň a kongresová hala v Helsinkách, pozri Finlandia-talo
* fínska literárna cena, pozri Finlandia (literárna cena)
* značka vodky, pozri Finlandia Vodka
* vydavateľstvo vážnej hudby, pozri Finlandia Records
* latinské, španielske a talianske pomenovanie Fínska
* súkromná univerzita v meste Hancock v štáte Michigan, pozri Finlandia University
* historická značka auta, pozri Finlandia (auto)
* špeciálny model Saabu 900 postavený vo Fínsku, pozri Saab 900
Shkodër (mesto)

right|thumb|Ulice v centre mesta

**Shkodër** alebo **Shkodra** (hist. slovenský názov **Skadar** alebo **Škodra**; južnoslovanský názov *Skadar*; po taliansky *Scutari*; po grécky *Skodra*) je jedno z najväčších miest Albánska, má 110 000 obyvateľov.

## Dejiny
Od 3. storočia pred Kr. tu sídlili ilýrske kmene, roku 167 pred Kr. už tu existovalo Rímske mesto. Rimania mesto kolonizovali. V 4. storočí, mesto už patrilo pod Byzantskú ríšu, vzniklo tu biskupstvo. Medzi rokmi 1043 - 1360 patrilo Srbom, potom Benátkam a od roku 1392 Turkom. Napriek tomu Turci museli o mesto stále súperiť s Benátskou republikou, ktorá sa tu pokúšala získať moc, a nakoniec aj uspela - obnovila tu svoju vládu medzi rokmi 1396 až 1479. Osmanská ríša tu po obnovení svojej vlády rozšírila dovtedy neznámy islam; vznikli kúpele, bazár a mešity. Oslobodenie od cudzej nadvlády prišlo až po viac ako 400 rokoch neskôr - v roku 1913, rok po vzniku nezávislého Albánska. Počas prvej svetovej vojny bolo obsadené vojskami Čiernej Hory a Srbska, v roku 1919 sa stal ale opäť albánskym mestom. O ďalších 20 rokov neskôr, v druhej svetovej vojne ho obsadili Taliani, rovnako ako celú krajinu. Po vojne sa tu zahájila industrializácia spojená zo socializmom stalinského typu. Podľa vzoru Číny prebehla kultúrna revolúcia, ktorá vyvrcholila zrušením náboženskej slobody a zbúraním všetkých kostolov a mešít. Na začiatku 90. rokoch minulého storočia tu došlo k nepokojom a protestom proti vtedajšiemu režimu; ten sa nakoniec v roku 1991 zrútil.

## Charakter mesta
Shkodër leží neďaleko hranice s Čiernou Horou, na brehu známeho Skadarského jazera. Mesto má široké ulice, vybudované v dobe vlády Envera Hodžu. Na skale nad ním leží pevnosť Rosafa, kde sú zostatky starých kostolov a mešít. Jedným z najkrajších chrámov je rímskokatolícka Katedrála svätého Štefana v Skadari. Mesto je aj centrom rímskych katolíkov, ktorí žijú najmä v severnej časti Albánska. Sídli tu aj albánsky rímskokatolícky arcibiskup. Preteká tu rieka Drin, jedna z najvýznamnejších v celom Albánsku. Shkodër je aj centrom okresu Shkodër. Ako jedno z mála miest v krajine má Skadar napojenie na železničnú trať vedúcu z Drača do Čiernej Hory.

## Osobnosti
* Kolë Idromeno (* 1860† 1939), všestranný albánsky umelec
* Alfred Moisiu (* 1929), prezident Albánska v rokoch 2002 až 2007
* Nada Matićová (* 1984), srbská reprezentantka v stolnom tenise, medailistka z paraolympijských hier
* Rovena Marková (* 1987), albánska plavkyňa

## Partnerské mestá
* Bar, Čierna Hora

## Iné projekty


Kategória:Mestá v Albánsku
Kategória:Kraj Shkodër
Tepelenë (mesto)

**Tepelenë** alebo **Tepelena**, gr. *Τεπέλενι (Tepeleni)* je malé mesto na juhu Albánska, asi  severne od Gjirokastëru. Má približne 9 000 obyvateľov, žije tu grécka menšina.

## Charakter mesta
Mesto je známe hlavne Ali pašou z Tepelenë, ktorý vládol v Epire v rámci osmanského Turecka začiatkom 19. storočia, ale aj tiež grécky generál v Gréckej vojne za nezávislosť, Konstantinos Lagumtzis z neďalekej dediny Hormovë (gr. *Chormovo*). V meste sa nachádza tiež pevnosť, ktorá je však v zúboženom stave, Ali Pašova socha, pamätník partizánov a pamätník z vojny. Mesto je urbanistický veľmi jednoducho riešene – je tu hlavná ulica *Rruga Ali Pasha Tepelenë* a námestie s jeho sochou, z ktorého vedú výpadovky na Gjirokastër a Vlorë. 

Kategória:Mestá v Albánsku
Švetámbara

**Švetámbara** (skt. श्वेताम्बर, dosl. *odetý v bielom*) je pomenovanie jednej z dvoch najvýznamnejších podskupín džinistického náboženstva a jej príslušníkov. Na rozdiel od digambarov chodia mnísi tejto skupiny oblečení v bielom rúchu. 

Švetámbarovia tiež pripúšťajú možnosť spásy žien, povoľujú mníchom nosiť misku na jedlo a tvrdia, že Mahávíra bol ženatý a mal dcéru. Digambarovia všetky tieto body popierajú.

Kategória:Džinizmus
Audi S8

right|thumb|Audi S8

**Audi S8** je športová odvodenina od limuzíny Audi A8 využívajúca motor 5.2 V10 s výkonom 450 koní. Ide o totožný motor aký využíva aj superšportové Lamborghini Gallardo, len so sníženým výkonom.
Medzi zaujímavosti tohto auta patrí napríklad audiosystém od renomovanej firmy Bang&Olufsen. 
Súčasná generácia využíva motor 4.0 TFSI o výkone až 520 koní.

## Iné projekty

## Externé odkazy
* Oficiálne slovenské stránky Audi S8 

S8
Kategória:Luxusné automobily
Kategória:Športové sedany
Žytomyrská oblasť

**Žytomyrská oblasť** (počas Sovietskeho zväzu po rusky *Žitomirská oblasť*) je administratívna jednotka na severe Ukrajiny. Má rozlohu  a žije tu 1,33 milióna obyvateľov. Administratívne centrum je mesto Žytomyr. 

Oblasť bola vytvorená ako súčasť Ukrajinskej SSR 22. septembra 1937. Je súčasťou historickej oblasti Volyň.

**Administratívne členenie**: 23 rajónov (okresov)

* Andrušivskyj rajon
* Baranivskyj rajon
* Berdyčivskyj rajon
* Brusylivskyj rajon
* Chorošivskyj rajon
* Jemiľčynskyj rajon
* Žytomyrskyj rajon
* Korostenskyj rajon
* Korostyšivskyj rajon
* Luhynskyj rajon
* Ľubarskyj rajon
* Malynskyj rajon
* Narodnyckyj rajon
* Novohrad-Volynskyj rajon
* Ovruckyj rajon
* Olevskyj rajon
* Popiľňanskyj rajon
* Pulynskyj rajon
* Radomyšľskyj rajon
* Romanivskyj rajon
* Ružynskyj rajon
* Čerňachivskyj rajon
* Čudnivskyj rajon

## Referencie

## Iné projekty

## Externé odkazy
*  


Kategória:Oblasti na Ukrajine
2. symfónia (Sibelius)

**Symfónia č. 2 D-dur, Op. 43** je dielo skladateľa Jeana Sibeliusa.

## Vznik
Na svojej druhej symfónií začal skladateľ pracovať počas pobytu v Taliansku v roku 1901. Najskôr plánoval zložiť veľkú symfonickú báseň o príbehu dona Giovanniho a hudbu inšpirovanú Danteho Božskou komédiou, k čomu nakoniec nedošlo. Časť z materiálu namiesto toho použil vo svojej druhej symfónií. Tú viackrát upravoval a premiéru nakoniec posunul až na marec roku 1903. Symfónia zaznamenala obrovské nadšenie vo Fínsku a hlavne prelomový úspech v Nemecku, ktorý bol snom vtedajších škandinávskych skladateľov. 

## Štruktúra
Skladba má štyri vety, posledné dve sa hrajú bez prerušenia.:

* 1. *Allegretto*
* 2. *Tempo andante ma rubato*
* 3. *Vivacissimo*
* 4. *Finale. Alegro moderato*

Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 3 trúbky, 3 trombóny, tuba, tympany, sláčiky (1. a 2. husle, violy, violončelá, kontrabasy). Typická dĺžka skladby je približne 44 minút.

V prvej vete sa po jednoduchom, ale pôsobivom úvode sláčikov ozvú drevené dychové nástroje s hlavnou, pastorálne ladenou témou. Celá veta má jedinečnú, krehkú atmosféru. Druhá veta je kontrastná, sláčiky hrajúce pizzicato prinášajú pesimistickejšiu náladu. Nasledujé energické scherzo, ktoré je pomocou pompéznej melódie premostené so záverečnou vetou. Tá končí široko koncipovaným, majestátne pokojným záverom. 

Symfónia sa vďaka svojím melódiám inšpirovaných ľudovou tvorbou, pôsobivým harmonickým prechodom a jedinečnej pokojnej atmosfére stala najobľúbenejšou a dodnes najčastejšie uvádzanou Sibeliovou symfóniou. Pri tvorbe ďalších symfónií už Sibelius viac experimentoval s fragmentáciou a kombináciou tém. A pri počúvaní nostalgickej druhej symfónie z rokov 1901 - 1903 poslucháčovi mimovoľne napadne, že to môže byť pokojne rozlúčka s celou romantickou epochou.

Kategória:Symfónie
Kategória:Jean Sibelius
Tropojë

**Tropojë** alebo **Tropoja** je malé mesto v severovýchodnom Albánsku vzdialené asi päť kilometrov od hraníc s Kosovom, leží v okrese Tropojë v nadmorskej výške  Mesto bolo niekedy hlavným mestom okresu, ale od roku 1952 sa hlavným mestom stalo Bajram Curri, ktoré leží asi 15 kilometrov západne.

Najznámejším rodákom je postava z filmu "96 hodín" Marko z Tropojë.

Kategória:Mestá v Albánsku
Marcelo Melo

**Marcelo Melo** (* 23. september 1983, Belo Horizonte, Brazília) je súčasný brazílsky profesionálny tenista. Počas svojej kariéry vyhral 18 turnajov ATP vo štvorhre.

## Finálové účasti na turnajoch ATP (1)

### Štvorhra - výhry (9)

## Iné projekty

## Externé odkazy

Kategória:Brazílski tenisti
Kategória:Brazílski olympionici
Kategória:Tenisti na Letných olympijských hrách 2016
Kategória:Súrodenci v tenise
Kategória:Osobnosti z Belo Horizonte
Vlorë (mesto)

**Vlorë** alebo **Vlora** (grécky Αυλώνας (Avlonas), taliansky *Valona*) je mesto ležiace v juhozápadnej časti Albánska v kraji Vlorë a taktiež v okrese Vlorë. Mesto sa nachádza v zálive Jadranského mora a je obklopené horami. Má okolo 83 000 obyvateľov (2003). Žije tu asi 8 000 Grékov, ktorí však nie sú vládou uznávaní ako menšina, čo je jeden z nevyriešených sporov medzi Gréckom a Albánskom. Prístav v tomto meste je blízko k prístavu Bari v Taliansku. 

*Vlorë* patrí medzi najstaršie albánske mestá. Bolo založené v 6. storočí pred Kr. ako grécka kolónia s názvom *Aulōn*. Prvé zmienky o tomto meste sú v Ptolemaiovej Geografii z 2. storočia. V stredoveku bola Avlona dôležitým mestom pre styky medzi Byzantíncami a Normanmi v Taliansku. V 15. stor. sa mesto stalo sídlom tureckého vialetu a v roku 1690 Avlonu ovládli Benátčania, no už o rok mesto opäť dobyli Turci. V osmanskej dobe tu žilo asi 10 000 obyvateľov, moslimov, katolíkov, španielskych židov a ortodoxných kresťanov. Časť ortodoxných kresťanov boli pôvodní Gréci. 

## Partnerské mestá
*  Monopoli, Taliansko
* / Prizren, Kosovo/Srbsko
*  Hollywood, Florida, USA
*  Izmir, Turecko

## Iné projekty


Kategória:Mestá v Albánsku
Kategória:Bývalé hlavné mestá
Kategória:Prístavné mestá Jadranského mora
Kategória:Prístavné mestá v Albánsku
Minnesota North Stars

**Minnesota North Stars** je bývalý americký hokejový klub hrajúci v NHL v rokoch 1967 až 1993. Na jeseň 1993 sa klub presťahoval do Dallasu, dnes nesie meno Dallas Stars. Do Minnesoty sa ale hokejová NHL vrátila v roku 2000, keď tu začal hrať nový klub Minnesota Wild.

## Slávni hráči
* Leo Boivin
* Mike Gartner
* Derian Hatcher
* Mike Modano
* Larry Murphy
* Mark Tinordi
* Gump Worsley

## Iné projekty


Kategória:Bývalé kluby NHL
Kategória:Šport v Minneapolise
Rubín

thumb|Brúsený rubín.
**Rubín** () je vzácny drahokam, chemicky oxid hlinitý - Al2O3, mineralogicky **[[korund]]**. Má ružové až červené sfarbenie, ktoré spôsobuje zvýšený obsah chrómu. Ostatné farebné drahokamové odrody korundu sa súhrnne označujú ako zafír, najznámejší je v modrých odtieňoch. Rubín, resp. korund, má biely vryp, hustotu okolo 4 g/cm3 a stupeň tvrdosti 9 (korund je referenčný minerál) podľa Mohsovej stupnice.

Hodnota rubína na trhu sa odvíja od jeho farby, veľkosti, rýdzosti aj výbrusu. Šperky s rubínmi stoja priemerne niekoľko 100 USD. Najväčšiu hodnotu na aukcii na základe hmotnosti dosiahol mjanmarský rubín vsadený do zlatého prsteňa - cena za jeden gram bola vyše 2 mil. USD. Ako iným drahokamom, aj rubínu sa už oddávna pripisujú magické účinky. Najmä v Ázii sa teší veľkej obľube, kde sa napríklad v minulosti tieto drahokamy kládli pri stavbe budovy pod jej základy, čo jej malo zaručiť šťastie. Tie najkvalitnejšie rubíny sa ťažia v Barme.

## Pozri aj
* Korund
* Zafír
* Diamant
* Smaragd

## Iné projekty

Kategória:Drahokamy
Kategória:Minerálne odrody
Klamlivá reklama

**Klamlivá reklama** je reklama tovaru, služieb, nehnuteľností, obchodného mena, obch. známky atď., ktoré môžu uviesť do omylu spotrebiteľa alebo môžu poškodiť iných súťažiacich alebo spotrebiteľov.

Kategória:Marketing